CELEX: 62016TA0634
Language: el
Date: 2017-11-29 00:00:00
Title: Υπόθεση T-634/16: Απόφαση του Γενικού Δικαστηρίου της 29ης Νοεμβρίου 2017 — Montel κατά Κοινοβουλίου (Ρύθμιση σχετικά με την καταβολή των εξόδων και των αποζημιώσεων των βουλευτών του Ευρωπαϊκού Κοινοβουλίου — Αποζημίωση βουλευτικής επικουρίας — Ανάκτηση αχρεωστήτως καταβληθέντων ποσών — Αρμοδιότητα του Γενικού Γραμματέα — Αρχή electa una via — Δικαιώματα άμυνας — Βάρος αποδείξεως — Υποχρέωση αιτιολογήσεως — Δικαιολογημένη εμπιστοσύνη — Πολιτικά δικαιώματα — Ίση μεταχείριση — Κατάχρηση εξουσίας — Ανεξαρτησία των βουλευτών — Πλάνη περί τα πραγματικά περιστατικά — Αναλογικότητα)

22.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/37
            
         Απόφαση του Γενικού Δικαστηρίου της 29ης Νοεμβρίου 2017 — Montel κατά Κοινοβουλίου
   (Υπόθεση T-634/16) (1)
   
   ((Ρύθμιση σχετικά με την καταβολή των εξόδων και των αποζημιώσεων των βουλευτών του Ευρωπαϊκού Κοινοβουλίου - Αποζημίωση βουλευτικής επικουρίας - Ανάκτηση αχρεωστήτως καταβληθέντων ποσών - Αρμοδιότητα του Γενικού Γραμματέα - Αρχή electa una via - Δικαιώματα άμυνας - Βάρος αποδείξεως - Υποχρέωση αιτιολογήσεως - Δικαιολογημένη εμπιστοσύνη - Πολιτικά δικαιώματα - Ίση μεταχείριση - Κατάχρηση εξουσίας - Ανεξαρτησία των βουλευτών - Πλάνη περί τα πραγματικά περιστατικά - Αναλογικότητα))
   (2018/C 022/50)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Sophie Montel (Saint-Vit, Γαλλία) (εκπρόσωπος: G. Sauveur, δικηγόρος)
   
      Καθού-εναγόμενο: Ευρωπαϊκό Κοινοβούλιο (εκπρόσωποι: G. Corstens και S. Seyr)
   
      Παρεμβαίνον υπέρ του καθού-εναγομένου: Συμβούλιο της Ευρωπαϊκής Ένωσης (εκπρόσωποι: M. Bauer, R. Meyer, A. Jensen)
   
      Αντικείμενο
   
   Αφενός, αίτημα βάσει του άρθρου 263 ΣΛΕΕ για την ακύρωση της αποφάσεως του Γενικού Γραμματέα του Ευρωπαϊκού Κοινοβουλίου της 24ης Ιουνίου 2016, περί ανακτήσεως ποσού ύψους 77 276,42 ευρώ που είχε καταβληθεί αχρεωστήτως στην προσφεύγουσα-ενάγουσα ως αποζημίωση βουλευτικής επικουρίας, της κοινοποιήσεως και των μέτρων εκτελέσεως της αποφάσεως αυτής τα οποία περιέχονται στα από 5 και 6 Ιουλίου 2016 έγγραφα του Γενικού Διευθυντή Οικονομικών του Ευρωπαϊκού Κοινοβουλίου, καθώς και του σχετικού χρεωστικού σημειώματος της 4ης Ιουλίου 2016, και, αφετέρου, αίτημα βάσει του άρθρου 268 ΣΛΕΕ για την αποκατάσταση της ζημίας την οποία ισχυρίζεται ότι υπέστη η προσφεύγουσα-ενάγουσα λόγω, ιδίως, της ως άνω αποφάσεως.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του Γενικού Γραμματέα του Ευρωπαϊκού Κοινοβουλίου της 24ης Ιουνίου 2016 περί ανακτήσεως ποσού ύψους 77 276,42 ευρώ που είχε καταβληθεί αχρεωστήτως στη Sophie Montel ως αποζημίωση βουλευτικής επικουρίας και το σχετικό χρεωστικό σημείωμα της 4ης Ιουλίου 2016, καθόσον αφορούν τα ποσά που καταβλήθηκαν κατά το χρονικό διάστημα από τον Φεβρουάριο έως τον Απρίλιο του 2015.
            
         
               2)
            
            
               Απορρίπτει την προσφυγή-αγωγή κατά τα λοιπά.
            
         
               3)
            
            
               Η S. Montel, το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν έκαστος τα δικαστικά έξοδά τους.
            
         
      (1)  EE C 383 της 17.10.2016.